recursal/SuperWikiNEXT-32B huggingface dataset:
Bruno Karteuseren
**Bruno Karteuseren** (født omtrent 1032 i Köln i Tyskland, død 6. oktober 1101 i La Torre i Calabria i Italia), også bare **St. Bruno**, var en tyskfødt fransk geistlig som var grunnleggeren av Karteuserordenen. Hans festdag er 6. oktober. Han er dessuten blitt prist for sin veltalenhet, poetiske, filosofiske og teologiske talenter, og hans evner som lærer.

Liv og virke
------------

*Sankt Bruno avstår fra erkebispedømmet Reggio di Calabria*, av Vicente Carducho.
### Bakgrunn

Bruno ble født i Köln, og etter tradisjonen tilhørte han den i byen fremstående slekten *Hartenfaust* eller *Hardebüst*, men opplysningen er uverifiserbar. Ikke meget er kjent fra hans ungdom. Han studerte i filosofi og teologi i Reims, og studiene turde ha omfattet bibellesning og studier av kirkefedrene.

### Kirkelig karriere

Han blev først kanikk St. Kuniberts kirke i Köln. I 1056 ble han tilbakekalt av biskop Gervais til Reims, og han ble der forestander for katedralskolen i erkebispedømmet. Han ble også han kansler i erkebispedømmet Reims.

Hans oppgaver omfattet også ledelsen av skolene og alle utdannelsesarbeide i hele bispedømmet. I 18 år, fra 1057 til 1075, opprettholdt han den katedralskolens høye ry og prestisje som den allerede hadde vunnet under sine tidligere mestre, Remi av Auxerre og andre.

I investiturstriden mellom kirken og de verdslige makthavere forsvarte han kirken. Da den voldelige og verdslig sinnede aristokrat Manasses I de Gourney som ikke hadde noe åpenbart religiøst kall ble erkebiskop av Reims, måtte Bruno flykte unna ham og forlate Reims. Etter Manasses ble avsatt i 1080, vendte ikke Bruno tilbake til Reims, men inntrådte som benediktiner i abbediet Molesme.

Selv var han ytterst streng i sin livsførsel, og kunne ikke fordra den sedelige slapphet som han anså møtte ham overalt. Han trakk seg derfor i 1084, sammen med noen likesinnede, tilbake i ensomheten och grunnla et kloster i den ville klippedalen Chartreuse (*Cartusia*), i nærheten av Grenoble, i det sørøstre Frankrike. Slik ble han opphav til den såkalte kartusianerordenen, som på sin tid var den katolske kirkes strengeste av alle munkeordner.

Etter kall fra sin tidligere disippel, pave Urban II, begav Bruno seg mot slutten av sitt liv til Roma som pavelig rådgiver. I Italia synes det at han har deltatt i et antall konsilier. Han avslo pavens tilbud om å bli erkebiskop av Reggio de Calabria.

Han grunnla - sannsynligvis i 1091 - et karteuserkloster ved La Torre i Calabria, der han oppholdt seg til sin død i 1101.

Eksterne lenker
---------------

* (en) Bruno of Cologne – kategori av bilder, video eller lyd på Commons Rediger på Wikidata
* (de) Verk av og om Bruno Karteuseren i katalogen til det tyske nasjonalbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC
 |

Portal: Tyskland
**Anna Mathilde Emilie Erichsen** (født Rasmussen 10. mai 1874 i Skien, død 1937 i København) var en norsk sangerinne.

Familie
-------

Anna Erichsen var datter av konditor Søren Rensbek Rasmussen og Elisabeth Abildgård Anisdal og søster av billedhugger Wilhelm Rasmussen. Hun ble i 1904 gift med journalist og forfatter Olaf Wilhelm Erichsen (1870-1946), som skrev under psevdonymet *Kaptein Munk*. Ekteskapet ble oppløst.

Liv og virke
------------

Før Anna Erichsen etablerte seg som sangerinne i Kristiania hadde hun studert ved Græbes Institut i København. Hennes scenedebut fant sted på Eldorado i Kristiania, da hun 9. desember 1892 opptrådte i rollen som *Margretha* i *Papas Strømper*.

Anna Erichsen var gjennomgangsfigur i Hans Wiers-Jenssens revy *Tutti-Frutti* på Eldorado. Revyen ble spilt 101 ganger fra 1. januar 1893, og var Norges første virkelige revysuksess.

Eldorado fikk sin fortsettelse i Fahlstrøms Theater, hvor Erichsen var engasjert i flere sesonger. Her gestaltet hun blant annet rollene som *Madame Müller Schultz* i *Hun skal debutere*, *Marie* i *Reisen til Kina* og tittelrollen i Offenbachs berømte operette *Den skjønne Helena* i 1903.

Fra 1914 var Erichsen bosatt i København.

Roller i utvalg
---------------

* *Margretha* i *Papas Strømper* (Eldorado Theater, 1892)
* *Cherubin* i *Figaros Bryllup* av Mozart (Eldorado Theater, 1900)
* *Madame Müller Schultz* i *Hun skal debutere* av Bayard & Théaulon (Fahlstrøms Theater, 1903)
* *Marie* i *Reisen til Kina* av Labiche & Lartigue (Fahlstrøms Theater, 1903)
* *Den skjønne Helena* i operetten *Den skjønne Helena* av Jacques Offenbach (Fahlstrøms Theater, 1903)

Referanser
----------

1. ↑  Rasmussen, Rudolf (1941). *Rulle: tutti frutti*. Oslo: Herolden. s. 64.
2. ↑  *Dagbladet 1892.12.08*. Norge, Oslo. 1892. s. 3.
3. ↑  *Morgenbladet 1903.08.13*. Norge, Oslo. 1903. s. 1.
4. ↑  *Morgenbladet 1900.03.06*. Norge, Oslo. 1900. s. 2.

Kilder
------

* Jensson, Liv (1981). *Biografisk skuespillerleksikon*. Universitetsforl. s. 50. ISBN 8200056228.

|  |  |
| --- | --- |
| Oppslagsverk/autoritetsdata | Historisk befolkningsregister
 |
***Anna Christie*** er en tyskspråklig amerikansk dramafilm fra 1931, regissert av Jacques Feyder og produsert av Metro-Goldwyn-Mayer. I hovedrollene spiller Greta Garbo, Theo Shall, Hans Junkermann og Salka Viertel. Filmen handler om en tidligere prostituert som forelsker seg, men får problemer når fortiden hennes blir kjent. Manus er skrevet av Frank Reicher, Walter Hasenclever og Frances Marion, basert på Broadway-teaterstykket *Anna Christie*, skrevet av Eugene O'Neill.

Handling
--------

Chris Christofferson, en alkoholisert skipper på en pram i New York, mottar et brev fra sin tjue år gamle datter Anna "Christie" Christofferson (spilt av Greta Garbo) som forteller at hun ønsker å reise fra Minnesota for å bo hos ham. Chris hadde forlatt Anna 15 år tidligere, og hun ble oppdratt av slektninger som bor på en gård på landsbygda i Minnesota. Chris haddde aldri sett datteren sin, siden den gang.

Anna Christie ankommer, en følelsesmessig skadd kvinne med en skjult fortid, etter å ha vært prostituert i to år - etter å ha flyktet fra gården hvor hun ble veldig overarbeidet og deretter voldtatt. Hun flytter til lekteren for å bo hos faren, som en natt redder Matt fra havet. Anna og Matt blir forelsket, og hun har de beste dagene sine i livet. Men når Matt foreslår ekteskap, er hun motvillig og hjemsøkt av fortiden. Matt insisterer, og ønsker at Anna skal fortelle ham sannheten om seg selv.

Rolleinnehavere
---------------

Greta Garbo
* Greta Garbo som Anna Christie
* Theo Shall som Matt Burke
* Hans Junkermann som Chris Christofferson
* Salka Viertel som Marthy Owens

Eksterne lenker
---------------

* (en) *Anna Christie* på Internet Movie Database Rediger på Wikidata

* (sv) *Anna Christie* i Svensk Filmdatabas Rediger på Wikidata

* (da) *Anna Christie* i Danmark Nationale Filminstitut Rediger på Wikidata

* (en) *Anna Christie* på AllMovie Rediger på Wikidata

* (nl) *Anna Christie* på MovieMeter Rediger på Wikidata

Portal: Film
**Bruno Carranza Ramírez** (født 5. oktober 1822, død 25. januar 1891) var president for Costa Rica i en kortere periode i 1870. 

Bruno Carranza kom til makten ved et statskupp den 27. april 1870, da han avsatte president Jesús Jiménez. Carranza trakk seg fra presidentembetet kun tre måneder etter statskuppet. Han ble uteksaminert med en grad innen medisin fra Universitetet i San Carlos i Guatemala. Etter hjemkomsten til Costa Rica praktiserte han medisin både privat og i det statlige sykehuset San Juan de Dios. Carranza tjenestegjorde i Nicaragua som militær lege i 1856, men han måtte returnere til Costa Rica igjen etter kort tid på grunn av et utbrudd av koleraepidemi i Nicaragua.

Han jobbet også som journalist og publiserte flere nyhetsbrev og artikler i diverse aviser. Han var også aktiv flere forskjellige økonomiske og kommersielle virksomheter. Blant de virksomhetene han eide, var flere kaffeplantasjer, en bokhandel og en butikk. Fra 1855 til 1859 var han den eneste offisielle statlige leverandøren av alkohol. Han ble ambassadør for Costa Rica til El Salvador i 1857. Han representerte San José i den konstituerende forsamlingen fra 1869, selv om han trakk seg kort tid etter å blir valgt til dette.

Politisk ble han regnet som en liberal politiker, noen ganger også med antigeistlige holdninger, og han ble sendt i eksil mer enn en gang på grunn av sine politiske oppfatninger. Statskuppet den 27. april 1870 gjorde Carranza til statsoverhode med den offisielle tittelen «Midlertidig leder for republikken» (på spansk «Jefe Provisorio de la República»). Etter perioden som statsoverhode arbeidet han en stund som advokat.

  


|  |  |
| --- | --- |
| Oppslagsverk/autoritetsdata | Prabook **·** Geni
 |
Longhaibanen nær Baoji i Shaanxi
**Longhaibanen** (kinesisk: 陇海铁路; pinyin: *Lǒnghǎi Tiělù*) er Folkerepublikken Kinas viktigste jernbanearterie i øst-vest-retning. Den starter i Lianyungang i provinsen Jiangsu og ender i Lanzhou i Gansu, og går gjennom provinsene Jiangsu, Anhui, Henan, Shaanxi og Gansu. Strekningen er 1 759 km lang.

Historie
--------

Jernbanestasjonen i Zhengzhou, en av de første byene som ble betjent av jernbanelinjen
Byggingen av traséen mellom Kaifeng og Luoyang tok til i 1904, og var ferdig i 1910.

Deretter ble linjen forlenget østover til Xuzhou med ferdigstillelse i 1916, så videre til Haizhou i 1925, og helt frem til Lianyungang i 1934. Vestover ble forlengelsen til Lingbao ferdig i 1927, til Xi'an i 1935, til Baoji i 1936, og til Tianshui i 1945.

Strekningen fra Tianshui til Lanzhou ble bygget etter at Folkerepublikken Kina var proklamert. Byggingen begynte i april 1950 og var fullført i juli 1953. Dermed var hele Longhaibanen ferdig.

Mellom 1956 til 1970 ble avsnittet mellom Zhengzhou og Baoji oppgradert til dobbeltspor. Samtidig måtte linjen i byprefekturet Sanmenxia legges om på grunn av byggingen av Sanmenxiareservoaret. Zhengzhou til Shangqiu-avsnittet fikk dobbeltspor i 1980.

Større byer på Longhaibanen
---------------------------

* Jiangsu: Lianyungang, Xuzhou
* Anhui: Huaibei
* Henan: Shangqiu, Kaifeng, Zhengzhou, Luoyang, Sanmenxia
* Shaanxi： Weinan, Xi'an, Xianyang, Baoji
* Gansu： Tianshui, Dingxi, Lanzhou

Andre jernbanelinjer som krysser Longhaibanen
---------------------------------------------

* Jinpubanen (seksjon av Jinghubanen): Overgang i Xuzhou
* Jingjiubanen: Shangqiu
* Jingguangbanen: Zhengzhou
* Jiaozhibanen: Luoyang
* Nantongpubanen: Tongguan
* Xikangbanen: Xi'an
* Baochengbanen: Baoji

Longhaibanen i 2009
-------------------

Longhaibanen er Folkerepublikken Kinas viktigste jernbaneforbindelse mellom øst og vest og en av landets travleste. Den er nå dobbeltsporet hele strekningen, og mellom Xuzhou og Lanzhou er den elektrifisert.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Arlene Louise Vetere** (født 1950) er en britisk psykolog. Hun er autorisert klinisk psykolog i Storbritannia og har doktorgrad i klinisk psykologi fra 1984. Hun har arbeidet klinisk som psykolog og er professor emerita i psykologi ved VID vitenskapelige høgskole (tidligere Diakonhjemmet Høgskole). Hun har hatt en rekke verv i faglige organisasjoner, som president i European Family Therapy Association og Association for Family Therapy and Systemic Practice i Storbritannia. Hun har utgitt ni bøker og rundt 70 vitenskapelige artikler og kapitler. Hun er internasjonalt kjent for sitt arbeid med barn og familier etter vold og traumer, og en metode kjent som narrativ terapi.

Referanser
----------

1. ↑   Tsjekkias nasjonale autoritetsdatabase, NKC-identifikator xx0185056, besøkt 8. juni 2022[Hentet fra Wikidata]
2. ↑  «Arlene Vetere» (PDF). Besøkt 29. november 2022.
3. ↑  «Terapi med barn og familie etter vold og traume». UiT. Besøkt 29. november 2022.

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** SUDOC **·** NKC **·** CiNii
 |
**Longlin** (kinesisk: 隆林各族自治县; pinyin: *Lónglín gèzú Zìzhìxiàn*) er et autonomt fylke for flere nasjonale minoriteter i den autonome regionen Guangxi i Folkerepublikken Kina. Det ligger i byprefekturet Baise.

Befolkningen var på 378 500 innbyggere i 2010, opp fra 347 328 innbyggere i 1999.

Tidligmenneske-funn
-------------------

I den såkalte *Longlinhulen* i kommunen De'e oppdaget geologen Li Changqing i 1979 en delvis bevart underkjeve og enkelte andre knokler. Etter undersøkelser i 2012 i Kunming ble alderen anslått til 11.510 ± 255 år gamle. De ligner på funn gjort i *Malu-hulen* rundt 300 kilometer unna (Maludong, «rødhjorthulen») i Menzi i naboprovinsen Yunnan, og som er blitt kjent av forskerne siden 1989. De morfologiske kjennetegn på funnene skiller seg merkbart fra dagens kinesiske befolkning, men ligner derimot på gamle tidligmenneskefossiler fra Afrika. Denne gruppen funn har gitt opphav til grupperingen «Red Deer Cave people».

Referanser
----------

1. ↑  La statistiques officielles de la Chine en 2010 Arkivert 29. november 2014 hos Wayback Machine.
2. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
3. ↑  Darren Curnoe et al.: *Human Remains from the Pleistocene-Holocene Transition of Southwest China Suggest a Complex Evolutionary History for East Asians,* i: *PLoS ONE*, Band 7, Nr. 3, e31918, 2012, doi:10.1371/journal.pone.0031918
4. ↑  darrencurnoe.net[*død lenke*], Dump av 20. mars 2012: *Questions and answers about the ‚Red Deer Cave people‘.*

Eksterne lenker
---------------

* Informasjonsside Arkivert 10. september 2010 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Blekkulf** er en barnebokfigur skapt av Bente Roestad. Det er blitt laget programmer om Blekkulf i Barne-TV og Barneradioen på NRK. Figurteaterforestillingen «Blekkulf og den mystiske flaskeposten» ble rundt 2000-årsskiftet spilt for mer enn 300 skoler og barnehager, blant annet på Kon-Tiki Museet. Den første Blekkulf CD-en solgte til gullplate.

Tema: miljøvern
---------------

Blekkulf er en blekksprut, og bøkene og programmene formidler på en pedagogisk måte for barn at miljøvern er viktig, med særlig fokus på forurensning i havet. I 1989 kontaktet Bente Roestad Norges Naturvernforbund og viste dem en bunke med over to tusen tegninger og brev fra barn som var sendt til Blekkulf i etterkant av TV-serien der Terje Strømdahl satt på bryggekanten og leste fra Blekkulfbøkene. Norges Naturvernforbund og Bente Roestad samarbeidet om å lage en miljøvernklubb for barn, som ble kalt *Blekkulfs venner* og senere *Blekkulfs miljødetektiver*. 

Bente Roestad arbeidet videre med Blekkulf og skrev nye bøker, sangtekster og teaterforestillinger. I 2008 flyttet Blekkulf til Akvariet i Bergen, der han formidlet sitt miljøengasjement til barn på besøk i Akvariet.

Nordisk Film laget i samarbeid med Filmkameratene en ny TV-serie på 26 episoder med Blekkulf og vennene hans. I tillegg til Pelle-reke og laksen Sprelline hadde Blekkulf der fått en ny venn, svanen Svanhild. NRK Super startet å sende den nye TV-serien om Blekkulf høsten 2012.

Priser og utmerkelser
---------------------

Blekkulf har vunnet Pressens Informasjonspris. Bente Roestad mottok i 1990 Karl Evangs pris for helseopplysning i forbindelse med sitt arbeid med Blekkulf. På FNs Verdens miljødag mottok Bente Roestad Svaneprisen 2012 Hedersprisen og ble utnevnt til Årets Ildsjel 2012 av Miljøstiftelsen Pangea i samarbeid med Bellona.

TV-produksjoner
---------------

* 1989–1995: opplesningsserie med Terje Strømdahl på NRK-TV
* 2012–2013: animasjonsserie på NRK Super

Referanser
----------

1. ↑  «Blekkulfs niende arm». *Akershus Amtstidende (via Nasjonalbiblioteket - www.nb.no)*. 8. januar 1998. Besøkt 22. april 2020.
2. ↑  NRK TV. «Se Blekkulf og vennene hans». *nrk.no* **(norsk)**. Besøkt 20. januar 2017.
3. ↑  NRK TV (7. september 2012). «Se Blekkulf». *nrk.no* **(norsk)**. Besøkt 20. januar 2017. «Norsk animasjonsserie. Sammen med Sprelline, Pelle og Svanhild tar Blekkulf på seg på seg oppgaven med å holde naturen ren.»

Eksterne lenker
---------------

* Blekkulf.no – Offisiell nettside

|  |  |
| --- | --- |
| Oppslagsverk/autoritetsdata | MusicBrainz
 |
***Purity*** er en amerikansk stumfilm fra 1916, regissert av Rae Berger.

Handling
--------

Thornton Darcy, en idealistisk poet, skriver et allegorisk dikt og han vier den første delen av diktet til å forestille seg den idylliske tilstanden i samfunnet - før ondskapen dukket opp. I den andre delen av diktet introduserer Darcy den greske myten om Pandora, som slipper ondskapen inn i samfunnet. Når han har fullført arbeidet sitt for dagen, faller Darcy i en lett døs. Når han våkner igjen oppdager han at drømmejenta hans, Virtue, har våknet til live som en ung kvinne kledd i en enkel hjemmelaget kjole. Hun bor i nærheten av skogen, i et lite, tilbaketrukket hjem.

De møtes flere ganger, forelsker seg raskt, og blir forlovet. Samtidig klarer ikke Darcy å selge diktene sine, og forlaget ønsker ikke p trykke dem. Claude Lamarque, en maler som rusler i skogen, ser den unge kvinnen som bader i en bekk. Han lykkes senere med å møte kvinnen, og gir henne et tilbud om å posere for ham. Men Darcy oppdager dette, under et besøk hos Lamarque - samtidig som kvinnen poserer naken. Dette forårsaker problemer mellom Darcy og Virtue, og Darcy kaster henne ut av hjemmet sitt.

Skuespillere
------------

* Audrey Munson som Virtue.
* Nigel De Brulier som Thorton Darcy.
* Alfred Hollingsworth som Claude Lamarque.
* William A. Carroll som Luston Black.
* Eugenie Forde som Judith Lure.
* Clarence Burton som en forlegger.
* Nela Drinkwitz som en modell.
* Molly Shafer som en hus-eier.

Referanser
----------

1. ↑  Purity
2. ↑  PURITY

Eksterne lenker
---------------

* (en) *Purity* på Internet Movie Database Rediger på Wikidata

* (en) *Purity* på AllMovie Rediger på Wikidata

* (en) *Purity* på American Film Institute Rediger på Wikidata

* (en) *Purity* på Silent Era Rediger på Wikidata
Japansk blender med betjeningsknapper  Foto: Chris 73 
**Blender** er et redskap som brukes for det meste på kjøkkenet og i laboratorium. En blender kan mikse sammen drikker og lage puré av diverse matvarer. En standard blender er bygd opp hovedsakelig av en karaffellignende kanne. I bunnen av karaffelen er det skarpe blader som roteres av motoren i bunnen. På toppen er det et lokk slik at innholdet ikke faller ut ved miksing. Det finnes mange forskjellig typer blendere med forskjellig bruksområder. De nyeste variantene har en stavmikser og motor i toppen som forbindes med bladene i bunnen slik at den kan brukes i hvilken som helst beholder. Det finnes utallige oppskrifter på diverse drikker og matvarer som kan lages i en blender.

En blender kan være lagd av stål, plast, porselen eller glass. De mordene blenderne har forskjellige hastigheter ved miksing. Noen blendere har hastighet etter styrke andre har hastighet etter hva man skal lage. Valget er ofte i form av en knapp eller bryter. Lav -drevne blendere trenger en form for væske for at blenderen skal fungere på riktig måte. Det er fordi væsken som ligger i blenderen flyttes opp mot lokket og rundt i beholderen og ned til bunnen igjen. De litt mer kraftige blenderen er i stand til å knuse diverse matvarer som korn, is, grønnsaker, kjøtt og fisk uten slik hjelp.

Det finnes også håndholdte blendere. De har ingen kopp som skaper samme funksjon som ved en standard blender. En håndholdt blender har et rundt hode nederst med skarpe blader. Når den senkes ned i en beholder skjer prosessen under dette hodet.

I den senere tiden har det blitt enda mer populært å lage diverse matvarer i en blender. Det blir det ofte kalt «Food processor». For mennesker som har nedsatt tyggeevne er dette et godt alternativ for å knuse maten. Babymat blir ofte lagd i en «Food processor».

Bruksområde
-----------

Det kan lages mye forskjellig i en blender, for eksempel:

* Knuse ingredienser til smoothies, milkshakeer, drinker og iskaffe.
* Knuse is til cocktailer.
* Løse opp tørre stoffer i væsker.
* Blande ingredienser ekstra godt.
* Lage pureer av for eksempel kokte grønnsaker.
* Knuse andre matvarer.

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data) **·** NKC
 |
Longchuan i Heyuan
**Longchuan** (kinesisk: 龙川县; pinyin:  *Lóngchuān Xiàn*) er et fylke i provinsen Guangdong i Folkerepublikken Kina. Det ligger i byprefekturet Heyuan.

Befolkningen var på 839 444 innbyggere i 1999.

Samferdsel
----------

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Longchuan County, Guangdong – kategori av bilder, video eller lyd på Commons Rediger på Wikidata
* Infoside
* Longchuan Schooling Palace Repaired Arkivert 6. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Blekkulf** er en barnebokfigur skapt av Bente Roestad. Det er blitt laget programmer om Blekkulf i Barne-TV og Barneradioen på NRK. Dukketeaterforestillingen «Blekkulf og den mystiske flaskeposten» er blitt spilt for mer enn 300 skoler og barnehager. Den første Blekkulf CD-en solgte til gullplate.

Blekkulf er en blekksprut, og bøkene og programmene formidler på en pedagogisk måte for barn at miljøvern er viktig, med særlig fokus på forurensning i havet. I 1989 kontaktet Bente Roestad Norges Naturvernforbund og viste dem en bunke med over to tusen tegninger og brev fra barn som var sendt til Blekkulf i etterkant av TV-serien der Terje Strømdahl satt på bryggekanten og leste fra Blekkulfbøkene. Norges Naturvernforbund og Bente Roestad samarbeidet om å lage en miljøvernklubb for barn, som ble kalt Blekkulfs venner og senere "Blekkulfs miljødetektiver". Bente Roestad arbeidet videre med sin Blekkulf og skrev nye bøker, sangtekster og teaterforestillinger. I 2008 flyttet Blekkulf til Akvariet i Bergen, der han formidlet sitt miljøengasjement til barn som besøker Akvariet. Nordisk Film i samarbeid med Filmkameratene har laget en ny TV-serie på 26 episoder med Blekkulf og vennene hans. Høsten 2012 begynner NRK Super å sende den nye TV-serien om Blekkulf.

Blekkulf har vunnet Pressens Informasjonspris. Bente Roestad mottok i 1990 Karl Evangs pris for helseopplysning i forbindelse med sitt arbeid med Blekkulf. PÅ FNs Verdens Miljødag mottok Bente Roestad Svaneprisen 2012 Hedersprisen og ble utnevnt til Årets Ildsjel 2012 av Miljøstiftelsen Pangea i samarbeid med Bellona
Bluebird K7 kopi på Tatton Park Flower Show, 2009
**Blue Bird** og **Bluebird** er navnet på forskjellige biler og båter som ble brukt av Sir Malcolm Campbell og hans sønn, Donald og andre familiemedlemmer. De er kjent for sine fartsrekorder.

Opprinnelsen til navnet
-----------------------

Navnet «Blue Bird»ble opprinnelig inspirert av et skuespill av Maurice Maeterlinck som het *Blue Bird*.[1].

Malcolm Campbell hadde en rekke Darracq racerbiler på 1920-tallet, som i datidens mote av ble kalt  *'Flapper I'* ,  *'Flapper II'*  og  *'Flapper III'*. Det var *Flapper III* som han døpte om etter å ha sett stykket. Oppskudd og i stemning banket han på døren til eieren av en fargehandel midt på natten for å kjøpe blå maling før løpet på Brooklandsbanen neste dag.[2]

I 1925 kjørte han også en Itala på Brooklands med navnet *Blue Birdl* malt på panseret.[3]

*Bluebird* eller *Blue Bird*?
-----------------------------

Malcolm Campbell kalte sine biler *"Blue Bird"*, Donald *"Bluebird"*.

Sjøflyet K4 begynte sitt liv som Malcolm's *"Blue Bird"*, men da Donald bestemte seg for å bruke henne i 1949, etter sin fars død, døpte han det om til *"Bluebird"*.[2]

Referanser
----------

1. ↑  Scott A. G. M. Crawford, "Campbell, Sir Malcolm (1885-1948)", *Oxford Dictionary of National Biography*, Oxford University Press, Sept 2004; online edn, Mai 2006 åpnet 25. juli 2008
2. 1 2  Tremayne, David (2005).
3. ↑  Leo Villa og Kevin Desmond (1979).
«HMAS «Hobart»» har flere betydninger.
**HMAS «Hobart» (D63)** var en australsk krysser. Den ble opprinnelig sjøsatt for den britiske marinen (Royal Navy) som **HMS «Apollo»**, den var i tjeneste hos den britiske marinen fra 1936 til 1938 da den ble solgt til Australia og omdøpt til HMAS «Hobart». Under andre verdenskrig var Hobart involvert i evakueringen av Britisk Somaliland i 1940, Slaget i Korallhavet i 1942 og Slaget om Guadalcanal før hun ble torpedert av en japansk ubåt i 1943. Hun ble reparert og kom tilbake i tjeneste i 1945 og støttet landgangsoperasjoner rundt Borneo. Etter krigen ble hun satt i opplag i 1947 med planer om å modernisere henne. Planene ble aldri gjennomført og hun ble solgt for opphugging i 1962.

Design og konstruksjon
----------------------

Hobart var en av de tre modifiserte «Leander»-klasse krysserne som ble bygget for Royal Navy. Den største forskjellen fra de tidligere skipene var at de nye skipene hadde motorer i to selvstendige skott som gjorde at skipet ikke mistet fremdriften vis en av motorene var ødelagt. De hadde også doble skorsteiner i motsetning til de tidligere skipene som hadde kun en skorstein.

Portal: Andre verdenskrig
**Rhoca-Gil** er et tetningsmiddel for fjell som selges av Rhône-Poulenc. Det består av to væsker som blandes, fortynnes med vann og deretter sprøytes inn i borrede hull i fjellet. En av væskene inneholder de giftige og helseskadelige stoffene akrylamid og metylolakrylamid. Den blandede løsningen blir en lettflytende væske som trenger inn i sprekker og hulrom i fjellet der væskene reagerer – polymeriseres – til en tettende plastmasse. Polymerisering er en prosess der kjemikaliene omvandles til ett nytt stoff. Når Rhoca-Gil er fullstendig polymerisert er det stabilt og avgir ingen giftige substanser.

Bruk i Norge
------------

Det som hendte ved tunnelprojektene i Hallandsåsen og Gardermobanen var at ikke all væske ble polymerisert, hvilket gjorde at en del av de giftige stoffene ikke ble omdannet til plast, men kom ut i miljøet.

Rhoca-Gil ble forbudt å bruke i Norge i 1997 etter å ha vært brukt i en rekke tunnelprosjekter: Transporttunnel til Sentrum stasjon, Kloakktunnel i Oslo, Norges Bank, Det norske teater, Stortinget stasjon, Stortingets garasje, Aker Brygge, Fjellinjen, Granfosstunnelen, Vestbanekrysset, Oddatjønndammen, Osa kraftverk, Vendesløyfa i Oslo, Dokka kraftverk, Svartisen kraftverk, Mongstad, Fjellhaller hos Norsk Hydro, Falconbridge og Romeriksporten.

Referanser
----------

1. ↑  «Rhoca-Gil var ikke merket giftig», *Bellona*

Eksterne lenker
---------------

* «Ingen erstatning for svensk Rhoca Gil-skandale», *Byggindustrien* 16. oktober 2007
* «Forbyr tetningsstoffet Rhoca-Gil», *Dagbladet* 13. november 1997
***Blue-Eyed Mary*** er en amerikansk stumfilm fra 1918, regissert av Harry Millarde.

Handling
--------

Etter at sønnen hennes har giftet seg med en kvinne som familien hans ikke liker, fornekter fru Van Twiller Du Bois sin egen sønn. Hun bestemmer seg i stedet for å overlate hele formuen sin til sin nevø Cecil Harrington. Hun går imidlertid med på å utdanne barnebarnet Mary, som kommer til å bo hos fru Du Bois - i håp om å forene faren hennes med den eldre kvinnen.

Men Cecil, faktisk en lokal kjeltring hvis identitet nettopp har havnet i politiets søkelys, planlegger å rane tanten sin og deretter forlate byen så snart som mulig. Akkurat i det han holder på å tømme pengeskapet, kommer Mary inn i rommet. Men når fru Du Bois også kommer dit rett etterpå, forsøker Cecil umiddelbart å gi Mary skylden for tyveriet.

Skuespillere
------------

* June Caprice som Mary Du Bois
* Helen Tracy som Mrs. Van Twiller Du Bois
* Blanche Hines som Jeanette
* Bernard Randall som Cecil Harrington
* Thomas F. Fallon som Jones, en hovmester
* Jack McLean som Tom Vane
* Florence Ashbrooke som Bridget
* Henry Hallam som Henry Leffingwell

Referanser
----------

1. ↑  ; besøksdato: 8. april 2016.
2. ↑  BLUE-EYED MARY

Eksterne lenker
---------------

* (en) *Blue-Eyed Mary* på Internet Movie Database Rediger på Wikidata

* (en) *Blue-Eyed Mary* på AllMovie Rediger på Wikidata

* (en) *Blue-Eyed Mary* på American Film Institute Rediger på Wikidata
"et menneskelig øye"Det blotte øye
**Blotte øye** er betegnelsen for praksisen å foreta visuell persepsjon uten hjelp av forstørrende eller lyssamlende optiske instrumenter, slik som et teleskop eller mikroskop. Syn korrigert til normal visus ved hjelp av korrektive linser betraktes som blotte øye. Stjernemytologi og diverse tester demonstrerer et imponerende velde av fenomener som kan ses med det blotte øye.

Innenfor astronomi kan det blotte øye benyttes for å observere stjernehimmelen, inkludert astronomiske hendelser og objekter på himmelen uten utstyr, slik som konjunksjoner, kometer, meteorsvermer, og bestemte jordnære objekter, inkludert 4 Vesta. Fra Jorden er fem andre planeter synlige med det blotte øye: Merkur, Venus, Mars, Jupiter og Saturn.

Blotte øye i astronomi
----------------------

Et fotografisk anslag av utsynet fra det blotte øye av natthimmelen fra en liten landsens by (øverst) og fra en et storbyområde. Lysforurensning reduserer dramatisk synligheten av stjerner.
Synligheten av astronomiske objekter er sterkt påvirket av lysforurensning. Selv noen få hundre kilometer unna en storby kan himmelen synes å være meget mørk, men det er likevel gjenværende lysforurensning som setter grensen for synligheten av svake objekter. For de fleste er dette de beste observasjonsforholdene innen rekkevidde. Under slike "typiske" mørke himmelforhold, kan det blotte øye se stjerner med en apparent magnitude opp til +6m. Under perfekte mørke himmelforhold hvor all lysforurensning er fraværende, kan stjerner så svake som +8m være synlige.

I januar 2011 utpekte International Dark-Sky Association (IDA) Sark, en av kanaløyene i den engelske kanal, som Europas første mørke himmelsamfunn og som den første mørk himmeløy i verden. Denne betegnelsen anerkjenner at Sark er tilstrekkelig fri for lysforurensning til at det er mulig studere astronomi direkte med det blotte øye.

Referanser
----------

1. ↑  Fazekas, Andrew (1. mars 2012): «Fem planeter synliga på natthimlen», *National Geographic Sverige*
2. 1 2  John E. Bortle (februar 2001). «The Bortle Dark-Sky Scale». Sky & Telescope. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 18. november 2009.  «Arkivert kopi». Archived from the original on 23. mars 2009. Besøkt 26. august 2014. CS1-vedlikehold: Uheldig URL (link)
3. ↑  Anon (31. januar 2011): «Sark Island and Hortobágy National Park earn Dark Sky Status from The International Dark – Sky Association» (PDF). IDA-pressemelding. *International Dark Sky Association*. Arkivert fra originalen (PDF) den 19. august 2013.
4. ↑  Anon (31. januar 2011): «Sark named world's first dark sky island», *BBC News Guernsey*

Eksterne lenker
---------------

* Observasjon med det blotte øye i astronomi
* Stjernetitting med det blotte øye: Lær himmelen og dens konstellasjoner
* Navigasjon med det blotte øye, Polynesia sjøreiser
* Blotte øye planeter på nattehimmelen (og hvordan man identifiserer dem)
**Blount Island Command** er en kommando i U.S. Marine Corps med ansvar for regelmessig vedlikehold av forhåndsanbrakt krigsmateriell på skip og kontroll med Marine Corps Prepositioning Program–Norway (MCPP-N). Kommandoen har standkvarter på østsiden av Blount Island.

Historikk
---------

Konseptet for forhåndsanbringelse av krigsmateriell på skip, kalt Maritime Prepositioning Force (MPF), ble først utarbeidet sent på 1970-tallet. Det første programmet, som ble etablert i 1979, ble kalt Near Term Prepositioning Force (NTPF). NTPF benyttet eksisterende operativt krigsmateriell og forsyninger for lasting ombord i tilgjengelige skip tilhørende Military Sealift Command (MSC). Disse skipene var stasjonert på Diego Garcia og det første vedlikeholdet av krigsmateriell og skip ble gjort i Naha, Okinawa og Subic Bay Naval Base. U.S. Marine Corps erfarte umiddelbart fordelene med å forhåndsanbringe krigsmateriell og grep muligheten til å styrke stridsberedskapet.

I mars 1983 beordret kommandanten i U.S. Marine Corps at det skulle anskaffes utstyr og forsyninger til MPF-programmet. MSC leide 13 skip for MPF-programmet. Skipene ble fordelt på tre skvadroner. Skvadron 1 og 2 ble stasjonert i Wilmington i North Carolina og Skvadron 3 ble stasjonert i Panama City i Florida. Ammunisjonen til alle tre skvadronene ble lastet på Military Ocean Terminal i Sunny Point i North Carolina.

I 1986 etablerte U.S. Marine Corps en ny kommando, Biennal Maintenance Command (BMC), på Blount Island i Jacksonville i Florida, på 262 acre (1,06 km²). I 1989 ble Blount Island Command etablert som en kommando underlagt Marine Corps Logistics Bases, Albany, Georgia.

Referanser
----------

Eksterne lenker
---------------

* Blount Island Kommandoen"s offisielle hjemmeside
**Ambea AB** er et svensk selskap med virksomhet innen privat omsorg med cirka 14 000 ansatte. Det har aktivitet i Norden og tilbyr bolig, støtte, utdannelse og bemanning innen omsorgstjenester. Ambea har over 450 enheter over hele Sverige og på flere steder i Norge.

I Sverige drives virksomheten under navnene *Nytida*, *Vardaga*, *Lära* og *Bemanning.* Ambeas virksomhet i Norge omfatter støtte og bolig innen handicap og psykiatri gjennom selskapet Stendi.

Selskapet ble grunnlagt i 1996 og har hovedkontor i Solna. I mars 2017 ble Ambea børsnotert. 31. mars 2017 ble Ambea AB opptatt til handel ved Nasdaq Stockholm.

Referanser
----------

1. ↑   www.ambea.se[Hentet fra Wikidata]
2. ↑  .
3. ↑  «Om Ambea – Ambea». *www.ambea.se* **(svensk)**. Besøkt 21. april 2017.
4. ↑  «Nytt antal aktier och röster i Ambea – Ambea». *www.ambea.se* **(svensk)**. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 21. april 2017.

Eksterne lenker
---------------

* offisielt nettsted
| Medaljeoversikt |
| --- |
| Friidrett |
| Konkurrerte for Frankrikes flagg Frankrike |
| Friidrett EM i friidrett innendørs |
| Gull | Paris 2011 |  4x400 m |
| Friidrett Lag-EM i friidrett (Super League) |
| Sølv | Stockholm 2011 |  4x400 m |
| Friidrett Jeux de la Francophonie |
| Sølv | Nice 2013 |  4x400 m |

**Mamoudou-Elimane Hanne** (født 6. mars 1988 i Ségou i Mali) er en fransk friidrettsutøver som konkurrerer i sprintløp. Han representerer klubben Stade Porte Normande Vernon. Hans fremste internasjonale meritt er gull på 4 x 400 meter stafett ved EM i friidrett innendørs 2011.

Idrettskarriere
---------------

Hanne representerte Mali ved VM i friidrett innendørs 2008 i Valencia, der han løp 400 meter. Han løp på 48,44 i innledningsheatet, og gikk ikke videre til semifinalen. 

Ved EM i friidrett 2010 representerte han Frankrike, og deltok der på det franske laget som kom på 6.-plass på 4 x 400 meter stafett. Året etter vant Frankrike 4 x 400 meter ved EM i friidrett innendørs 2011 i Paris, der han løp sammen med Marc Macédot, Leslie Djhone og Yoan Décimus. De satte ny franske rekord, med tiden 3.06,17. Han representerte også Frankrike ved Lag-EM i friidrett 2011, der Frankrike deltok i Super League, og løp her 4 x 400 meter, der de kom på 2.-plass bak Russland. Frankrike kom på 5.-plass i Lag-EM dette året. Samme år deltok han også ved VM i friidrett 2011, men fikk 14. beste tid av de 16 lagene som løp i kvalifiseringsheatene, og kom ikke til finalen. 

Han vant 400 meter det franske mesterskapet innendørs i 3013. Han kom på 8.-plass på 400 meter ved EM i friidrett innendørs 2013, og 6.-plass ved Jeux de la Francophonie samme år. Frankrike vant 4 x 400 meter ved Jeux de la Francophonie 2013, med tiden 3.05.22. 

Ved EM i friidrett 2014 kom Frankrike på 4.-plass på 4 x 400 meter, kun 4 hundredeler bak Polen som tok bronsen. Ved det franske mesterskapet utendørs fikk han gull på 4 x 400 meter stafett.

Referanser
----------

1. 1 2  Profil hos FFA - Det franske friidrettsforbundet, besøkt 10. april 2015.

Eksterne lenker
---------------

* (fr) Mamoudou Hanne – Frankrikes olympiske komité Rediger på Wikidata

* (en) Mamoudou Hanne – World Athletics Rediger på Wikidata

* (fr) Mamoudou Hanne – Fédération française d athlétisme Rediger på Wikidata

* (en) Mamoudou Hanne – Diamond League Rediger på Wikidata
* (fr) Profil hos FFA - Det franske friidrettsforbundet
* (en) Profil hos European Athletics
* (en) Profil hos All-Athletics Arkivert 14. april 2015 hos Wayback Machine.
***Helsingørs Avis***, grunnlagt 1798, var et dansk dagblad, med sete i Helsingør på Sjælland i Danmark, som ble utgitt frem til 1936.
Avisen var opprinnelig eiet og utgitt av boktrykker C. Michaelsen. Fra 1799 til 1885 av Grüner og Co. ved pastor Elias L. Grüner, dennes enke, og fra mai 1832 til 1885 av sønnen, pastor Peter V. Grüner. Fra 1885 til 1891 L. Lichtenberg, J.L. Tvede og R.L. Ulstup. Fra 1891 til 1935 J.M. Welsch.

Historie
--------

C. Michaelsen, den opprinnelige eier og utgiver, drev avisen med et temmelig tilfeldig innhold, men etter han ble idømt en bøte på 200 riksdaler for en lettsindig artikkel, måtte avisen opphøre og Michaelsen forlot byen. 
Pastor Grüner vant bedre innpass i den  driftige og velstående by Helsingør, men ble rammet av tilbakegangen fra 1814. Avisen opplevde dog fremgang med sønnen, som var redaktør men sjeldent skrev selv. J. D. Jacobi dekket lokale spørsmål.

Navnevarianter
--------------

* *Helsingørs Avis (1838–1936)*
* *Helsingøers Kgl. priv. inden- og udenlandske Efterretninger (1836–1837)*
* *Helsingørs Avis (1832–1835)*
* *Kongelig privilegeret Helsingørs Avis (1810–1832)*
* *Helsingøers Kgl. priv. inden- og udenlandske Efterretninger (1799–1810)*
* *Helsingøersbladet (1798–1799)*

Referanser
----------

1. 1 2  «De Danske Aviser - Helsingørs Avis». *dedanskeaviser.dk* **(dansk)**. Besøkt 3. oktober 2018. [*død lenke*]

Eksterne lenker
---------------

* Digitaliserte utgaver av *Helsingørs Avis* i Mediestream

Portal: Danmark
**Schistodactylini** er en gruppe av små, rødlige eller brunlige køllebiller.

Utseende
--------

Små (0,5 – 6 mm), rødaktige eller gulaktige biller, bakkroppen er mye bredere enn forkroppen. **Hodet** er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår. Et kjennetegn ved denne gruppen er at dekkvinger + bakkropp til sammen danner en pæreform.

Levevis
-------

De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse
----------

Gruppen er bare kjent fra Australia.

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae)
				+ Underfamilien **køllebiller, Pselaphinae**
					- Overstammen Pselaphitae
						* Gruppen **Schistodactylini** Raffray, 1890
							+ Slekten *Leanymus* Raffray, 1900 - to arter, Australia
							+ Slekten *Schistodactylus* Raffray, 1883 - fire arter, Australia

Referanser
----------

1. ↑  «Artsdatabankens artsopplysninger». Artsdatabanken. 15. november 2020. Besøkt 15. november 2020.

Eksterne lenker
---------------

* *Schistodactylini* – detaljert informasjon på Wikispecies Rediger på Wikidata
**Fabiana Alvim de Oliveira** (født 7. mars 1980 i Rio de Janeiro) er en brasiliansk volleyballspiller som deltok i de olympiske leker 2008 i Beijing og 2012 i London.

Hun ble olympisk mester i volleyball under OL 2008 i Beijing. Det brasilianske kvinnelandslaget vant turneringen foran USA og Kina. 

Fire år senere, under OL 2012 i London vant hun en ny olympisk gullmedalje i volleyball. Brasil vant kvartfinalen med 3-2 over Russland, og i semifinalen vant de med 3-0 over Japan. Finalen mot USA endte 3-1 til Brasil. 

Hun vant også gull i de Panamerikanske leker 2011 i Guadalajara i Mexico. Brasil vant volleyballturneringen for damer foran Cuba og USA.

OL-medaljer
-----------

* Gull 2008 Kinas flagg Beijing – **Gull** i volleyball, kvinner Brasils flagg Brasil
* Gull 2012 Storbritannias flagg London – **Gull** i volleyball, kvinner Brasils flagg Brasil

Eksterne lenker
---------------

* (en) Fabiana de Oliveira – Olympedia Rediger på Wikidata

* (en) Fabiana de Oliveira – Sports-Reference (OL-resultater – arkivert) Rediger på Wikidata

* (pt) Fabiana de Oliveira – Brasils olympiske komité Rediger på Wikidata

* (en) Fabiana de Oliveira – World of Volley Rediger på Wikidata
**Helstad** er ei bygd i Bindal kommune i Nordland, ca. 7 km fra kommunesenteret Terråk, med om lag 50 innbyggere. Helstad fikk veisamband med Åbygda i 1973/74. Frem til Vassåsbrua ble åpnet i 1980 slik at Helstad og Åbygda fikk fast veiforbindelse til Terråk, var bygda knutepunkt på fylkesvei 1 med ferjesamband til Terråk og Årsandøy. Ferjeleiet ved Helstadsjøen ble etter hvert demontert.

Hovednæringene er jordbruk og skogbruk. Helstad landbruksverksted er et foretak som ligger her, et annet foretak er spistedet Mon Amour som ligger i grenda Bangstad. Bygda hadde frem til nedleggelsen midt 1980-tallet eget postkontor med postnummer 8945 og dagligvareforretning med drivstoffsalg, til denne også ble nedlagt på begynnelsen av 2000-tallet. Ved Helstadsjøen er det anlagt en molo med småbåthavn som benyttes av både fastboende og turister. Helstad har ellers eget forsamlingshus drevet av bygdas ungdomslag, og skytebane med elektronsk skiveanvisning på 100-meteren og 200-meteren drevet av skytterlaget.

Personer fra Helstad / Bangstad
-------------------------------

* Anja Bangstad (født 1990)
* Joakim Bangstad (født 1986)

Lag og foreninger
-----------------

* UL Fram (Ungdomslag) stiftet 31. desember 1920
* Indre Bindal Skytterlag (IBS) stiftet 1866
***Helt sikkert, kanskje*** (orig: *Definitely, Maybe*) er en amerikansk romantisk drama-komedie fra 2008. Filmen er regissert og skrevet av Adam Brooks, og har Ryan Reynolds, Isla Fisher, Elizabeth Banks og Rachel Weisz i hovedrollene.

Handling
--------

Filmen starter i nåtiden. Will Hayes (Ryan Reynolds) lever livet som alenepappa til datteren Maya (Abigail Breslin) etter en vanskelig skilsmisse. Så begynner Maya en dag å spørre om farens liv før han møtte moren, og hvordan han falt for moren. Så Will begynner å fortelle den intrikate historien, som begynner tidlig på 90-tallet. Will var involvert i president Bill Clintons valgkampanje, og var sterkt engasjert i valget. Men da han forlater hjembyen og ungdomskjæresten Emily (Elizabeth Banks) til fordel for New York og storbylivet, forvikler Wills liv seg.

Han møter først journalisten Summer (Rachel Weisz), som først og fremst er interessert i eldre menn, men som også blir sjarmert av den politisk engasjerte Will. Deretter møter han den frilynte, originale april (Isla Fisher), som er kopijente der Will begynner å jobbe. De finner umiddelbart tonen og blir nære venner, før de etter hvert finner ut at de vil være noe mer. Men når Emily også kommer til New York, må Will bestemme seg for hva han vil, noe som ikke alltid er like lett. Og mens Will forteller historien sin, prøver Maya å finne ut hvem moren hennes er – og hvem farens sanne kjærlighet er.

Om filmen
---------

*Definitely, Maybe* spilte inn 55 millioner dollar på verdensbasis. Filmen ble også godt likt av både anmeldere og publikum – den står med 72% på anmeldernettstedet Rotten Tomatoes og 7,2 på det brukerbaserte Internet Movie Database.

Rolleliste
----------

| Rolle | Skuespiller |
| --- | --- |
| Will Hayes | Ryan Reynolds |
| April | Isla Fisher |
| Emily | Elizabeth Banks |
| Summer | Rachel Weisz |
| Maya Hayes | Abigail Breslin |
| Russell T. McCormack | Derek Luke |
| Hampton Roth | Kevin Kline |

Eksterne lenker
---------------

* (en) *Helt sikkert, kanskje* på Internet Movie Database Rediger på Wikidata

* (sv) *Helt sikkert, kanskje* i Svensk Filmdatabas Rediger på Wikidata

* (da) *Helt sikkert, kanskje* i Danmark Nationale Filminstitut Rediger på Wikidata

* (en) *Helt sikkert, kanskje* på AllMovie Rediger på Wikidata

* (fr) *Helt sikkert, kanskje* på Allociné Rediger på Wikidata

* (nl) *Helt sikkert, kanskje* på MovieMeter Rediger på Wikidata

* (de) *Helt sikkert, kanskje* på filmportal.de Rediger på Wikidata

* (en) *Helt sikkert, kanskje* på Turner Classic Movies Rediger på Wikidata

* (en) *Helt sikkert, kanskje* på American Film Institute Rediger på Wikidata

* (en) *Helt sikkert, kanskje* på Rotten Tomatoes Rediger på Wikidata
***Heltene vender hjem*** er en roman skrevet av den amerikanske forfatteren John Grisham, publisert i september 2003. En hardcoverversjon ble distribuert av Doubleday, og en paperbackversjon ble sluppet av Random House.

Handling
--------

Neely Crenshaw, født i 1969, er en dyktig quarterback ved sin videregående skole Messina High Schools. I 1987 samler quarterbacken resten av laget til en 34-31 seier for Messinas første delstat-mesterskap på syv år. Men han får samtidig problemer med treneren deres Rake. Etter videregående fikk Crenshaw 31 tilbud om stipend og velger Tech, et fiktivt universitet. Men han mottar 50 000 dollar, et brudd på National Collegiate Athletic Associations regelverk, for å signere en avtale med skolen. I 1989 sørger Crenshaw for tre touchdowns, og vinner en kamp for Tech. I løpet av det andre året ved universitetet sørger han for seks touchdowns i en kamp mot Purdue University.

Men i en kamp mot et lag fra et annet universitet senere samme år, pådrar han seg en kne-skade som avslutter hele idrettskarrieren hans. Crenshaw dropper deretter fotball, og begynner heller i eiendomsbransjen. I det historien begynner, vender de fleste av de 714 fotballspillerne treneren dere, Rake, hadde trent i løpet av sine 34 år ved Messina High School tilbake til byen for begravelsen til den legendariske treneren deres. Rake avsluttet karrieren sin som trener med 418 seire, 62 tap og 13 delstat-mesterskap.

Men under en utmattende trening en søndag morgen i 1992, døde Messina-spilleren Scotty Reardon av et heteslag. Rakes brutale treningsmetoder blir dermed satt i sterk tvil, og Rake fikk sparken som trener. I et brev som ble avslørt ved Rakes begravelse, uttaler treneren at han bare hadde angret på to ting i livet: Han angret på at hans handlinger førte til Scotty Reardons dødsfall, og hans problemer med quarterbacken Neely Crenshaw under mesterskapet i 1987. Under begravelsen ender Neely opp med å tilgi treneren sin, for hans handlinger.